บางแสนสุข ร้านแนว Pub & Restaurant ริมถนนข้าวหลาม เข้ามาในร้านจะพบว่า.. ลูกค้าที่นี่ 30++ ทั้งนั้น ไม่มีวัยรุ่น วัยเรียน จะมีแต่คนวัยทำงานแล้วทั้งนั้น นั่งไปสักพักก็ได้คำตอบ เพราะที่นี่เค้าเล่นแต่เพลงย้อนยุค เพลงเก่า เพลงคลาสสิคทั้งนั้น เลยได้ถึงบางอ้ออออ ต้องยอมรับว่านักดนตรีเค้าคุณภาพจริงๆ ร้องเพราะมาก เสียงดีครับ เป็นจุดเด่นสุดของร้านเลย เพราะดูจากบรรยากาศร้านก็ธรรมดาๆทั่วไป ไม่ใช่ไฮไลท์ ก็มีเสียงเพลงนี่แหละที่โดนใจ เป็นนัก Entertain ตัวจริง สื่อสารและหยอกล้อกับลูกค้าได้อย่างสนุกสนาน อีกจุดนึงคือ น้องๆเสริฟอาหาร คัดเฉพาะวัยวุ่น วัยรุ่น วัยเรียนทั้งนั้นเลย ดูเหมือนจะผ่านการคัดเลือกมาเป็นอย่างดี ทุกๆคนเกือบจะสเป็คเดียวกันหมด พูดจาดี ดูแลลูกค้าได้เยี่ยม ยิ้มแย้มแจ่มใส เปลี่ยนโลกที่มัวหมองของคนทำงาน กลายเป็นโลกที่สดใสสีชมพูในพริบตา อิอิ

พล่ามซะยาว เกือบลืมอาหาร... มาร้านแนวนี้ก็ไม่ได้เน้นที่อาหารมากมายครับ ลูกค้าส่วนใหญ่ทานเล่นพวกกับแกล้มกับเครื่องดื่มแอลกอฮอล์ซะมากกว่า แล้วก็ฟังเพลงเพลินๆ 

ลาบทอด... เป็นเมนูที่สั่งมาทดลองชิม ก็ธรรมดาครับ แป้งเยอะไปนิด หมูน้อยไปหน่อย แต่ก็ไม่ได้เสียหายอะไร กับราคาร้อยกว่าบาท ถ้าไปอยู่ร้านอาหารน่าจะลำบากนะ แต่กับสถานที่แนวนี้ก็โอเคอยู่ จริงๆ เมนูนี้มีร้านนึงทำอร่อยนะ อยู่แถวหน้าเครือสหพัฒน์ แหม่.. น่าเสียดาย ร้านปิดไปซะแล้วอะ

ยำเม็ดมะม่วง... ถ้าจำไม่ผิดน่าจะใกล้ๆ 100 บาท มีมาจิ๊ดเดียวเอง ผมซื้อถั่วจากอาบังเดินมาขายที่โต๊ะ 30 บาท เยอะกว่าเห็นๆ อิอิ อร่อยด้วยน๊าาา ขอบอก 

สรุปได้ว่า... ที่นี่เหมาะกับคนวัยทำงานครับ ที่อายุ 30++ ไม่เหมาะกับวัยรุ่น เพราะเค้าเล่นแต่เพลงที่เอาใจคนวัยนั้นทั้งสิ้น ร้านเค้าจับตลาดได้ถูกต้อง เน้นเอาใจคนวัยนี้ เพราะเป็นกลุ่มลูกค้าที่กระเป๋าหนักกว่า กำลังซื้อเยอะกว่าเด็กๆมากนัก ดูได้จากวันที่ผมไปเป็นวันธรรมดากลางสัปดาห์ แต่ที่นี่คนเต็มร้านเลย ลูกค้าเยอะมากๆ ผิดกับร้านของวัยรุ่นอย่างเห็นได้ชัด พอดีที่โต๊ะมีน้องนักศึกษาวัย 20 ต้นๆนั่งอยู่ด้วย น้องบอกว่าตั้งแต่นั่งฟังเพลงมา นู๋รู้จักอยู่แค่ 2 เพลงเอง 5555 บอกแล้ว ไม่เหมาะกับเด็ก!!

เวลาทำการ 16.00 - 24.00 โดยประมาณ